కోల్‌కాతా
కోల్‌కాతా () భారత దేశములోని పశ్చిమ బెంగాల్ రాష్ట్ర రాజధాని. ఇది తూర్పు భారత దేశములోని హుగ్లీ నది తూర్పు తీరముపై ఉంది. 2011 జనాభాగణాంకాలను అనుసరించి ఈ నగర జనాభా ప్రధాన నగరము 50 లక్షల జనాభా కలిగిఉన్నది కానీ చుట్టుపక్కల మహానగర పరిసర ప్రాంతాలను కలుపుకొని 1.4 కోట్ల జనాభా ఉంది. భారతీయ ప్రధాన నగరాలలో ఈ నగర జనసాంద్రత మూడవ స్థానంలో ఉంది. 2008 గణాంకాలను అనుసరించి ఈ నగరం కుటీర పరిశ్రమల ద్వారా పొందుతున్న ఆదాయం దక్షిణఆసియా దేశాలలో మూడవ స్థానంలో ఉంది. మొదటి రెండు స్థానాలలో ముంబయ్ ఢిల్లీ నగరాలు ఉన్నాయి. భారతీయ రాష్ట్రాలలో ఒకటి అయిన పశ్చిమ బెంగాల్ రాజధాని కోల్‌కత. హుగ్లీ నది తూర్పుతీరంలో ఉన్న ఈ నగరం తూర్పుభారతదేశానికి సాంస్కృతిక, వాణిజ్య మరియు విద్యా కేంద్రంగా విలసిల్లుతుంది. భారతీయ రేవుపట్టణాలలో ఇది పురాతనమైనది అలాగే అధికంగా ఆదాయాన్ని అందిస్తున్న రేవులలో ఇది ప్రధానమైనది. అభివృద్ధి చెందుతున్న దేశంలోని అభివృద్ధి చేందుతున్న నగరంగా కోల్‌కత నగరం గుర్తించతగినంతగా శివారుప్రాంతం లోని జనాభా పెరుగుదల, వాహన రద్దీ, పేదరికం, అధిక జనసాంద్రత మరియు ఇతర చట్టపరమైన సాంఘిక ఆర్థిక సమస్యలను ఎదుర్కొంటున్నది.
కలకడ
కలకడ చిత్తూరు జిల్లాకు చెందిన కలకడ మండలం లోని గ్రామం. ఇది 2011 జనగణన ప్రకారం 2885 ఇళ్లతో మొత్తం 11461 జనాభాతో 4071 హెక్టార్లలో విస్తరించి ఉంది. సమీప పట్టణమైన రాయచోటి కి 27 కి.మీ. దూరంలో ఉంది. గ్రామంలో మగవారి సంఖ్య 5783, ఆడవారి సంఖ్య 5678గా ఉంది. షెడ్యూల్డ్ కులాల సంఖ్య 1004 కాగా షెడ్యూల్డ్ తెగల సంఖ్య 472. గ్రామం యొక్క జనగణన లొకేషన్ కోడ్ 595672[1].ఈ గ్రామములో 1 ప్రైవేటు బాలబడి, 21 ప్రభుత్వ ప్రాథమిక పాఠశాలలు , 2 ప్రైవేటు ప్రాథమిక పాఠశాలలు, 3 ప్రభుత్వ మాధ్యమిక పాఠశాలలు, 2 ప్రైవేటు మాధ్యమిక పాఠశాలలు, 2 ప్రభుత్వ మాధ్యమిక పాఠశాలలు, 2 ప్రైవేటు మాధ్యమిక పాఠశాలలు, 1 ప్రభుత్వ సీనియర్ మాధ్యమిక పాఠశాల, 1 ప్రైవేటు సీనియర్ మాధ్యమిక పాఠశాల, 1 ప్రభుత్వ అనియత విద్యా కేంద్రం, ఉన్నాయి. సమీప ఆర్ట్స్, సైన్స్, మరియు కామర్సు డిగ్రీ కళాశాల (పిలేరులో) , సమీప వైద్య కళాశాల (తిరుపతిలో) , సమీప మేనేజ్మెంట్ సంస్థ (తిరుపతిలో), సమీప పాలీటెక్నిక్ (తిరుపతిలో), సమీప వృత్తి విద్యా శిక్షణ పాఠశాల (వాల్మీకిపురం లో), సమీప ఇంజనీరింగ్ కళాశాలలు (పిలేరులో) , సమీప దివ్యాంగుల ప్రత్యేక పాఠశాల (మదనపల్లెలో) ఈ గ్రామానికి 10 కి.మీ కన్నా ఎక్కువ దూరములో ఉన్నాయి.